钦定古今图书集成/明伦汇编/官常典/第089卷 > 丰王珙
## 钦定古今图书集成/明伦汇编/官常典/第089卷 > 丰王珙

按《唐书》本传，丰王珙已封为左卫大将军，帝至普安，
授珙武威都督、河西陇右安西北庭节度大使，以陇
西太守邓景山为副，珙不行。广德初，吐蕃入京师，代
宗幸陕，将军王怀忠闭苑门，以五百骑劫诸王西迎
虏，遇郭子仪，怀忠曰：“上东迁，宗社无主，今仆奉诸王
西奔，以系天下望。公为元帅，惟所废置。”子仪未对，珙
辄曰：“公何如？”司马王延昌质责珙曰：“上虽蒙尘，未有
失德，王为藩翰，安得狂悖之言？”子仪亦让之，即护送
行在所。帝赦不责。珙语不逊，群臣恐其乱，请除之，乃
赐死。子佻为齐安王。

按《旧唐书》本传：“丰王珙，元宗第二十六子也。初名澄，
开元二十三年七月，封为丰王。二十四年二月，改名
珙。天宝十五年六月，元宗幸蜀，至扶风郡，授珙武威
郡都督，仍领河西陇右安西北庭等路节度支度、采
访使